CELEX: 62013CN0678
Language: el
Date: 2013-12-19 00:00:00
Title: Υπόθεση C-678/13: Προσφυγή της 19ης Δεκεμβρίου 2013 — Ευρωπαϊκή Επιτροπή κατά Δημοκρατίας της Πολωνίας

1.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 61/5
            
         Προσφυγή της 19ης Δεκεμβρίου 2013 — Ευρωπαϊκή Επιτροπή κατά Δημοκρατίας της Πολωνίας
   (Υπόθεση C-678/13)
   2014/C 61/08
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: L. Lozano Palacios και D. Milanowska)
   
      Καθής: Δημοκρατία της Πολωνίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο,
   
               —
            
            
               να διαπιστώσει, σύμφωνα με το άρθρο 258, παράγραφος 1, ΣΛΕΕ, ότι η Δημοκρατία της Πολωνίας, εφαρμόζοντας μειωμένο συντελεστή ΦΠΑ για παράδειγμα στις παραδόσεις των κάτωθι αγαθών που απαριθμούνται στο παράρτημα 3 του πολωνικού νόμου περί ΦΠΑ και αφορούν ιατρικό εξοπλισμό, ιατρικά είδη και φάρμακα:
               
                           —
                        
                        
                           ιατρικό εξοπλισμό, βοηθητικά όργανα και άλλες συσκευές, που δεν προορίζονται αποκλειστικά για προσωπική χρήση από αναπήρους ή/και δεν χρησιμοποιούνται συνήθως για την ανακούφιση και την αντιμετώπιση αναπηριών,
                        
                     
                           —
                        
                        
                           προϊόντα όπως π.χ. υλικά απολυμάνσεως, προϊόντα και παρασκευάσματα για φαρμακευτική χρήση και θεραπευτικά προϊόντα τα οποία δεν είναι ούτε φάρμακα χρησιμοποιούμενα συνήθως για θεραπευτική αγωγή, για την πρόληψη ασθενειών και για σκοπούς ιατρικούς ή κτηνιατρικούς, ούτε προϊόντα για την αντισύλληψη και για τη γυναικεία υγιεινή προστασία,
                        
                     παρέβη τις υποχρεώσεις που υπέχει από τα άρθρα 96 έως 98, σε συνδυασμό με το παράρτημα III, της οδηγίας για τον ΦΠΑ (1)·
            
         
               —
            
            
               να καταδικάσει τη Δημοκρατία της Πολωνίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Προς στήριξη της προσφυγής της, η Επιτροπή ισχυρίζεται ότι η Δημοκρατία της Πολωνίας εφαρμόζει μειωμένο συντελεστή ΦΠΑ για προϊόντα που δεν ανήκουν σε καμία από τις κατηγορίες προϊόντων που παρατίθενται στο παράρτημα III της οδηγίας για τον ΦΠΑ. Τα προϊόντα αυτά πρέπει να φορολογούνται, ωστόσο, με τον βασικό συντελεστή, επειδή δεν μπορούν να εμπίπτουν στην εξαίρεση που προβλέπεται στο άρθρο 98, παράγραφος 2, της οδηγίας.
   Κατά την άποψη της Επιτροπής, τα επίμαχα προϊόντα δεν μπορούν να λογίζονται ούτε ως φάρμακα χρησιμοποιούμενα συνήθως για θεραπευτική αγωγή, για την πρόληψη ασθενειών και για σκοπούς ιατρικούς ή κτηνιατρικούς, ούτε ως συσκευές που χρησιμοποιούνται συνήθως για την ανακούφιση και την αντιμετώπιση αναπηριών και προορίζονται αποκλειστικά για προσωπική χρήση από αναπήρους. Επιπλέον, πολλές κατηγορίες προϊόντων, τα οποία βάσει της πολωνικής ρυθμίσεως υπάγονται στον μειωμένο συντελεστή ΦΠΑ, είναι ασαφείς ή δεν προσδιορίζονται επακριβώς, ώστε να μην μπορεί να διαπιστώνεται για ποια προϊόντα πρόκειται.
   
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006 σχετικά με το κοινό σύστημα φόρου προστιθέμενης αξίας (ΕΕ L 347, σ. 1).